**Terrance Stanley „Terry" Fox** (\* 28. júl 1958, Winnipeg – † 28. jún 1981, New Westminster) bol kanadský aktivista.

Životopis
---------

### Skorší život a diagnóza

Terry Fox sa narodil vo Winnipegu. Jeho rodičia boli Betty and Rolly Fox, mali štyri deti. Vo veku 10 rokov sa s rodinou presunul do mesta Port Coquitlam v Britskej Komunbii.

V roku 1976 prvý krát pocítil bolesť v kolene. Pôvodne si myslel, že je dôsledkom dopravnej nehody, neskôr, že ju spôsobilo nadmerné hranie basketebalu. Na jar 1977 mu bol diagnostikovaný osteosarkóm a 9. marca 1977 Foxovi amputovali pravú nohu. V deň pred amputáciou mu Terri Fleming, tréner basketbalu z Foxovej strednej školy, ukázal článok o Dickovi Traumovi, ktorý po amputácii odbehol maratón v New Yorku. Fox sa rozhodol, že sa pokúsi o podobný výkon. V čase diagnózy bol študentom na Simon Fraser University. Po amputácii Fox absolvoval chemoterapiu.

V lete roku 1977 dostal ponuku stať sa členom tímu vozíčkového basketbalu Cable Cars. Členom bol až do roku 1980, vyhral s nimi národné majstrovstvá v roku 1978 a 1979. V roku 1979 už Fox s umelou nohou behával maratóny a rozhodol sa uskutočniť beh naprieč celou Kanadou na podporu výskumu rakoviny. Pred začiatkom tohto behu nabehal viac než 5000 kilometrov tréningových behov.

### Maratón nádeje

Maratón nádeje Fox začal 12. apríla 1980 v St. John’s, Newfoundland a Labrador ponorením svojej umelej nohy do Atlantického oceánu. Začiatkom behu Fox nedostával veľa pozornosti a podpory, čo sa však postupne menilo. Pri dosiahnutí Ontária bol už známy a podporovali ho davy ľudí, v tejto provincii ho pri behu sprevádzala provinčná polícia. Fox bežal 7 dní v týždni.

Krátko pred mestom Thunder Bay musel 1. septembra svoj beh prerušiť pretože rakovina sa vrátila a napadla Foxove pľúca. Dovtedy ubehol 5 373 km. Počas 143 dní behu vyzbieral 1,7 milióna dolárov. V behu chcel pokračovať.

### Po Maratóne nádeje

Začiatkom roku 1981 Maratón nádeje presiahol 24 mil. dolárov, Foxov cieľ získať jeden dolár od každého obyvateľa Kanady. V septembri 1981 sa stal najmladším členom Radu Kanady v hodnosti *Companion*.

Fox zomrel 28. júna 1981.

Dopad
-----

Nadácia Terry Fox Foundation od Foxovej smrti vyzbierala 850 mil. dolárov na podporu výskumu rakoviny. Od roku 1981 sa organizuje Terry Fox Run (Beh Terryho Foxa).

Ocenenia
--------

* Rad Kanady, trieda *Companion*
* 2. miesto v ankete *The Greatest Canadian*, CBC
* Canada’s Walk of Fame (2013)

Galéria
-------

* Noha, ktorú použil pri Maratóne nádejeNoha, ktorú použil pri Maratóne nádeje
* Mapa Maratónu nádejeMapa Maratónu nádeje
* Pamätník na mieste kde Terry Fox ukončil Maratón nádeje pri meste Thunder BayPamätník na mieste kde Terry Fox ukončil Maratón nádeje pri meste Thunder Bay

Referencie
----------

1. 1 2 3 4 5 6 7 8 9 10 11 12 13 14 15 16  DE BRUIN, Tabitha. *Terry Fox* [online]. thecanadianencyclopedia.ca, 2008-05-26, rev. 2020-08-05, [cit. 2022-07-18]. Dostupné online.
2. 1 2 3 4 5 6 7 8 9 10 11  Terry Fox. In:  *Encyclopædia Britannica* [online]. Encyclopædia Britannica, [cit. 2022-07-18]. Dostupné online.
3. 1 2 3 4 5 6 7 8 9 10   *About Terry Fox (July 28, 1958 - June 28, 1981)*. Simon Fraser University, [cit. 2022-07-18].
4. 1 2 3   *A Dream As Big As Our Country* [online]. terryfox.org, [cit. 2022-07-18]. Dostupné online.
5. 1 2   Terry Fox - maratónec bez nohy, ktorý zachránil milióny životov. *Aktuality.sk* (Bratislava: Ringier Axel Springer Slovakia), 2021-08-20. Dostupné online [cit. 2022-07-19].

Iné projekty
------------

Commons
* Spolupracuj na Commons Commons ponúka multimediálne súbory na tému **Terry Fox**

Externé odkazy
--------------

* Nadácia Terry Fox Foundation

Autoritné údaje: * GND: 1230018026
* ISNI: 0000 0000 8005 6194
* LCCN: n81099908
* NK ČR: xx0072633
* VIAF: 85773315
* WorldCat: lccn-n81099908